**Ръководство за добра практика за хуманно отношение при отглеждането, грижите, обучението и работата с коне – кратка информация**

**Вода**

За предпочитане е конете да имат **свободен достъп до вода** и не трябва да се оставят без вода за повече от четири часа.

## Как да го направим правилно…

* Конете предпочитат да пият от **открити водоизточници**, но лесно се приучават да пият от корита.
* Оборудването за поене трябва да се подържа чисто и да е разположено така, че да свежда **замърсяването** до минимум.
* Автоматичните системи за поене трябва да се проверяват **ежедневно**, като водният поток трябва да бъде приблизително 8 литра на минута, за да се осигури достатъчен прием на вода.
* При температури под нулата трябва да се вземат допълнителни предпазни мерки, например, чрез оборудване за затопляне на водата или редовно снабдяване с течаща вода.
* При групово настаняване, падоци и пасища трябва да има **достатъчно място** **за пиене**, за да се избегне конкуренцията и агресията между конете.



*Конете предпочитат да пият от открити водоизточници. Снимка на корито може да се види в ръководството.*

**От колко вода се нуждае едно животно?**

Конете обикновено изпиват от 5 - 10 % от телесното си тегло дневно.

Количеството обикновено зависи от нивото им на активност, температурата на околната среда и съдържанието на вода във фуража.

Кърмещи кобили и състезателни коне могат да изпият повече.

**Ръководство за добра практика за хуманно отношение при отглеждането, грижите, обучението и работата с коне – кратка информация**

# Конюшни

Необходимостта от социален контакт трябва да се има предвид при изграждането на конюшните.

## Как да го направим правилно…



* При изчисляването на свободното пространство трябва да се вземе предвид времето, което животното прекарва в бокса. Боксът трябва да е по-голям, ако конят прекарва в него по-голямата част от деня.
* Индивидуалните боксове **трябва да** **отговарят на размерите** на коня, така че животното да може да легне естествено настрани ( с изпънати крака, врат и глава), да се обръща и изправя безпрепятствено, и да стои естествено изправено.



* Зоната за лежане на конете не трябва да е хлъзгава и да е снабдена с достатъчно количество подходяща постеля, за да се осигури **суха и** **удобна** зона за почивка.
* Горната част на преградата между боксовете не трябва да е плътна, за да позволява на конете да се виждат и да има адекватна вентилация.

## Нивата на запрашеност, относителната влажност на въздуха и концентрацията на газ трябва да се поддържат на безопасни нива.

Препоръчва се да се подсигури ежедневен достъп до падоци или пасища*.*

**Групово настаняване**

* Общата площ на пода трябва да позволява свободно движение, достатъчен достъп и пространство на местата за хранене и поене.
* Мястото за лежане трябва да е достатъчно голямо, за да позволява всички коне да лежат необезпокоявани по едно и също време.
* Острите ъгли и задънените пространства трябва да се избягват, за да се предотврати попадането на конете в капан.
* Дизайнът на системата за групово настаняване трябва да гарантира, че всички коне могат да се движат свободно и да имат осигурен достъп до храна и вода по всяко време.
* При групирането на животните, трябва да се избират коне, които са съвместими.

***Photos are used in this factsheet to illustrate some conditions. They should not be considered to illustrate the only solution to the conditions described***

**Ръководство за добра практика за хуманно отношение при отглеждането, грижите, обучението и работата с коне – кратка информация**

# Съоръжения – заслон и пасище

* Препоръчително е на всички коне да бъде осигурен ежедневен достъп до падок или пасище, при възможност, общо с други коне, с цел да се задоволи нуждата им от свободно движение и социален контакт.
* Подходящ подслон трябва да е подсигурен през цялата година : през лятото, за да осигури на конете сянка от топлината на слънцето и да ги предпази от летящи насекоми; през зимата, за да ги предпази от влажни, ветровити и студени условия.



Връзването на пасище не се препоръчва. То ограничава свободното движение на коня и възпрепятства социалния контакт с други коне. Съществува риск, вързаните коне да се оплетат в ремъците си и да се наранят.

## Поддръжка на падоците, навесите и огражденията

* Падоците и пасищата трябва да са добре дренирани, за да се избегнат доколкото е възможно кални условия.
* Падоците и пасищата трябва да се поддържат чисти от опасни предмети и да се проверяват редовно за отровни растения.
* Оградите трябва да са ясно видими за конете, да са добре поддържани, от подходяща тип и височина, за да се предотврати бягството на животните.
* Заслонът трябва да е достатъчно голям, за да подсигури комфортна защита на всички коне едновременно.

*Използването на устройства за спъване не се препоръчва.*

***t***

**Ръководство за добра практика за хуманно отношение при отглеждането, грижите, обучението и работата с коне – кратка информация**

# Грижа за копитата

Копитата трябва да се почистват и проверяват за признаци на заболяване или наранявания като млечница, пукнати или чужди тела (например камъчета) на подходящи интервали.

* Копитата на коня трябва да се **подрязват** на равни интервали.
* Честотата на подрязване зависи от редица фактори като възраст, предназначение на животното и дали конят е подкован.
* Като насоки, на подкованите коне трябва да се затягат и да им се сменят подковите на всеки **6-8 седмици**.
* Копитата на коне, използвани за **спорт или отдих**, които не са подковани, трябва да се проверяват след всяка употреба за прекомерно износване.
* Препоръчва се само **обучени професионалисти** да почистват и подковават коне.

*При наличие на признаци за проблеми с копитата, например куцота, копитата трябва да се проверяват незабавно.*



**Преди След**

**Ръководство за добра практика за хуманно отношение при отглеждането, грижите, обучението и работата с коне – кратка информация**

# Социално взаимодействие и поведение

При естествени условия, конете живеят заедно в стабилни групи.

Конете обикновено стават тревожни и относително неспокойни, когато са изолирани от други коне.

При домашни коне, липсата на социален контакт, както в началото, така и на по-късен етап от живота причинява стрес и развитието на необичайно поведение, като стереотипи и повишена агресия.

## Важни факти, които да се помнят …

* Конете общуват чрез зрение, звуци, обоняние, стойка и докосване.
* Докосването може да бъде както агресивно (ритане и хапане), така и приятелско (взаимно чешане).
* Млади животни, които са отглеждани изолирани, имат затруднения при общуването с други коне, ако се въведат в група на по-късен етап от живота им.
* Конете предпочитат директен физически контакт, когато са в падоци, пасища или когато са отглеждани групово.



## Социална дистанция

* Конете имат социална дистанция, чрез която се определя разстоянието, което искат да спазват от други коне.
* Това разстояние е индивидуално и зависи от възрастта и от това колко добре се познават животните.
* По време на взаимно чешене, това разстояние не съществува. Конете могат да бъдат видяни да стоят близо един до друг, при опит да се предпазят от насекоми. Жребчетата и младите животни имат много слабо развита или никаква социална дистанция и може да се видят да лежат близо едно до друго.

При групово отглеждани коне, социалната дистанция трябва да се вземе предвид, когато се определя необходимото им пространство.

**Ръководство за добра практика за хуманно отношение при отглеждането, грижите, обучението и работата с коне – кратка информация**

# Заразни заболявания и биосигурност

Разпространението на заразните заболявания е една от основните причини за намаляване на благосъстоянието, заболяванията и смъртността при конете, както и за значителните финансови загуби в конната индустрия.

## Как да предотвратим разпространението на заразни заболявания …

* Препоръчва се всеки кон, който проявява клинични признаци на заразно заболяване (например изтечения от носа) да бъде отделен от останалите коне.
* Препоръчва се новопристигналите животни да бъдат поставени под карантина в отделни помещения за достатъчен период от време, за да се гарантира липсата на заболяване (минимум 10-14 дни, в зависимост от здравословното състояние на конете).
* Почистването и дезинфекцията на конюшните и транспортните средства трябва да се извършва между използването им от различни коне.
* Оборудването между конете не трябва да се споделя.
* Поенето на коне от общински водоизточници не е позволено, когато са събрани в нови групи (за изложби, състезания, продажби и други).
* Ваксинацията срещу тетанус е препоръчителна по всяко време. Ваксинацията срещу инфлуенца по конете е задължителна за повечето състезателни коне и препоръчителна за другите. Ваксинацията срещу други заразни заболявания е препоръчителна в зависимост от географското местоположение или след препоръка от ветеринар.
* Добрата вентилация в помещенията за конете е важна за свеждане до минимум разпространението на респираторни заразни заболявания между животните.



## Ограничаване разпространението на заразни заболявания

В зависимост от вида на заболяването, различни мерки за биосигурност трябва да се предприемат с цел ограничаване и контрол на заболяването сред рисковите групи от популацията животни. Всички собственици на коне трябва да следват препоръките, определени от властите или от професионалните организации като минимален стандарт.

***Photos are used in this factsheet to illustrate some conditions. They should not be considered to illustrate the only solution to the conditions described***

**Ръководство за добра практика за хуманно отношение при отглеждането, грижите, обучението и работата с коне – кратка информация**

# Фураж

Конете трябва да се хранят с пълноценна диета в достатъчно количество, за да се поддържат в добро състояние (нормално телесно тегло) и за да се избегне недохранване, лошо състояние или затлъстяване. Препоръчват се редовни стоматологични грижи, тъй като проблемите със зъбите могат да бъдат причина за загуба на теглото. Тревата е основен източник на храна за конете и пашата трябва да се предлага на всички коне ежедневно, при всяка възможност.

## Състояние на тялото



**Какво трябва да знаем …**

* При естествени условия конете прекарват по-голямата част от деня в търсене на храна. Периодът, в който не ядат нормално не е повече от 3-4 часа.
* Препоръчва се дневната доза груб фураж да е поне 1.2 кг на 100 кг или 2 кг сухо сено на 100 кг, въпреки че това може да се промени при коне, склонни към наддаване на тегло и/или ламинит.
* Консумирането на груб фураж трябва да наподобява естествената паша доколкото е възможно. Ако конят е оставен по-дълго време без достъп до груб фураж (повече от 3-4 часа), това може да повлияе негативно на здравословното състояние на животното (например, склонност към колики, стомашни язви) и животното да развие необичайни и нежелани поведенчески модели (напр. хапане на яслите, ядене на пясък).
* Много коне могат да живеят само на трева или груб фураж, в допълнение с витамини и минерали, ако е необходимо.

***this factsheet to illustrate some conditions. They should not be considered to illustrate the only solution to the conditions described***

**Концентрати за хранене**

При някои групи животни, като спортните коне, младите и растящи животни или разплодните животни може да имат по-висока нужда от енергия, поради по-високата активност или основни нужди. Поради това, диетата им може да бъде допълвана с високо енергиен фураж (концентрат).